CELEX: 22019D2045
Language: et
Date: 2018-02-09 00:00:00
Title: EMP ühiskomitee otsus nr 9/2018, 9. veebruar 2018, millega muudetakse EMP lepingu II lisa („Tehnilised normid, standardid, katsetamine ja sertifitseerimine“) [2019/2045]

12.12.2019   
               
               
                  ET
               
               
                  Euroopa Liidu Teataja
               
               
                  L 323/18
               
            
         EMP ÜHISKOMITEE OTSUS
         nr 9/2018,
         9. veebruar 2018,
         millega muudetakse EMP lepingu II lisa („Tehnilised normid, standardid, katsetamine ja sertifitseerimine“) [2019/2045]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 9. märtsi 2016. aasta määrus (EL) 2016/426, mis käsitleb küttegaasi põletavaid seadmeid ning millega tunnistatakse kehtetuks direktiiv 2009/142/EÜ (1).
                  
               
                     (2)
                  
                  
                     Määrusega (EL) 2016/426 tunnistatakse alates 21. aprillist 2018 kehtetuks Euroopa Parlamendi ja nõukogu direktiiv 2009/142/EÜ, (2) mis on EMP lepingusse inkorporeeritud ja mis tuleb sellest tulenevalt alates 21. aprillist 2018 EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa V peatükki muudetakse järgmiselt:
            
                        1.
                     
                     
                        Punkti 3 (nõukogu direktiiv 92/42/EMÜ) järele lisatakse järgmine punkt:
                        
                                    „4.
                                 
                                 
                                    
                                       32016 R 0426: Euroopa Parlamendi ja nõukogu 9. märtsi 2016. aasta määrus (EL) 2016/426, mis käsitleb küttegaasi põletavaid seadmeid ning millega tunnistatakse kehtetuks direktiiv 2009/142/EÜ (ELT L 81, 31.3.2016, lk 99).“
                                 
                              
                  
                        2.
                     
                     
                        Punkti 2 (Euroopa Parlamendi ja nõukogu direktiiv 2009/142/EÜ) tekst jäetakse alates 21. aprillist 2018 välja.
                     
                  
         
            Artikkel 2
            Määruse (EL) 2016/426 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 10. veebruaril 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 9. veebruar 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 81, 31.3.2016, lk 99.
         
            (2)  ELT L 330, 16.12.2009, lk 10.
         
            (*1)  Põhiseadusest tulenevaid nõudeid ei ole nimetatud.